Allen Johnson

| Mitalit | Mitalit | Mitalit |  |
| --- | --- | --- | --- |
|  Allen Johnson kultaisen liigan osakilpailussa Berliinissä 2007 |  Allen Johnson kultaisen liigan osakilpailussa Berliinissä 2007 |  Allen Johnson kultaisen liigan osakilpailussa Berliinissä 2007 |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 110 m aitajuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 110 m aitajuoksu |  |
|  Kultaa | Ateena 1997 | 110 m aitajuoksu |  |
|  Kultaa | Edmonton 2001 | 110 m aitajuoksu |  |
|  Kultaa | Pariisi 2003 | 110 m aitajuoksu |  |
|  Pronssia | Helsinki 2005 | 110 m aitajuoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Barcelona 1995 | 60 m aitajuoksu |  |
|  Kultaa | Birmingham 2003 | 60 m aitajuoksu |  |
|  Kultaa | Budapest 2004 | 60 m aitajuoksu |  |
|  Hopeaa | Valencia 2008 | 60 m aitajuoksu |  |
Allen Johnson (s. 1. maaliskuuta 1971 Washington) on yhdysvaltalainen pika-aitajuoksija ja eräs kautta aikain menestyksekkäimpiä urheilijoita lajissaan.
Ensimmäisen kansainvälisten arvokisojen mitalinsa, väriltään kultaisen, Johnson saavutti Barcelonan MM-hallikisoista 60 metrin aidoista vuonna 1995 ajalla 7,39. Myöhemmin samana vuonna Göteborgin ulkoratojen MM-kisoissa hän voitti mestaruuden 110 metrin aidoissa ajalla 13,00. Atlantan olympialaisissa 1996 hän voitti kultamitalin ajalla 12,95. Johnson voitti kultaa myös Ateenan MM-kisoissa 1997 ajalla 12,93. Ateenan MM-kisoissa hän osallistui myös 4 × 400 metrin viestiin, jossa juoksi alkuerissä Yhdysvaltain joukkueessa, ja sai kultaa kun toisella kokoonpanolla juossut joukkue voitti loppukilpailun. Yhdysvallat kuitenkin menetti voittonsa vuosia myöhemmin Antonio Pettigrew'n dopingtunnustusten jälkeen. Sevillan MM-kisoissa 1999 Johnson selviytyi välieriin, mutta ei osallistunut siihen loukkaannuttuaan lämmittelyssä. Sydneyn olympialaisissa 2000 Johnson sijoittui 110 metrin aitajuoksussa neljänneksi.
Allen Johnson MM-kilpailuissa Helsingissä 2005
Edmontonin MM-kisoissa 2001 Johnson palasi kultakantaan juostuaan mestaruuteen ajalla 13,04. Kaksi vuotta myöhemmin Birminghamin MM-hallikisoissa 2003 hän voitti kultaa ajalla 7,47. Samana vuonna Pariisin ulkoratojen MM-kisoissa hän voitti jo neljännen ulkoratojen maailmanmestaruutensa ajalla 13,12. Budapestin MM-hallikisoissa 2004 Johnson voitti jo kolmannen hallimaailmanmestaruutensa ajalla 7,36. Samana vuonna Ateenan olympialaisissa hän kaatui toisissa alkuerissä ja keskeytti. Helsingin MM-kisoissa 2005 Johnson aitoi pronssille ajalla 13,10. Valencian MM-hallikisoissa 2008 hän saavutti hopeaa.
Yhdysvaltain mestaruuden vasemmasta silmästään sokea Johnson voitti ulkoradoilla seitsemän kertaa (1996, 1997, 2000, 2001, 2002, 2003, 2005) ja hallissa neljästi (1995, 2002, 2003, 2004). IAAF:n yleisurheilufinaalin hän voitti 2003, 2004 ja 2005 sekä maailmancupin 2006. 178 senttimetriä pitkän ja 70 kilogrammaa painavan Johnsonin ennätys 110 metrin aidoissa on 12,92, minkä hän juoksi vuonna 1996 kahdesti, ja 60 metrin aidoissa 7,36. Hänen valmentajanaan toimi Sylvanues Hepburn.
Johnson lopetti uransa kesällä 2010.